  Майя Бывальцева Ижевск-Минск пробеге пыриськись студентъёс 9-тӥ куартолэзе Белоруссилэн шоркараз вуизы. Со сярысь ивортэмын ужрадлэн «ВКонтакте» мерылко герӟетысь нимлыко группаяз. 9-тӥ куартолэзе студентъёс митинге пыриськизы. Со Минскын Белоруссиысь техникая йӧскалык университетлэн юртэз азьын ортчиз. Бызёнэ пыриськизы Ижысь М. Т. Калашников нимо техникая кун университетысь, Нижний Новгородысь Р. Е. Алексеев нимо техникая кун университетысь, Чебоксарыысь И. Я. Яковлев нимо педагогикая кун университетысь но Казаньысь федерал университетлэн Елабугаысь институтысьтыз студентъёс. Тодэ вайытом, ИжГТУ-ысь студентъёс кузь сюрес вылэ потӥзы 3-тӥ куартолэзе. Мукет дышетсконниосысь егитъёс сюрес кузя итӥськизы. Ижевск — Елабуга — Казань — Чебоксары — Нижний Новгород — Смоленск — Минск маршрутлэн кузьдалаез 2 сюрс иськемлэсь трос луиз. Вань каръёсын студентъёс сиё-дано митингъёсы пыриськизы но ветеранъёсын пумиськылӥзы. Тегъёс: Мерлык ИжГТУ Ижкар Белоруссия Россия студентъёс 9-ткуартолэзь капчиатлетика  